КОМИ РЕСПУБЛИКАСА ЮРАЛЫСЬЛÖН  
ИНДÖД

**Коми Республикаса общественнöй палатаö**

**пырысьясöс индöм йылысь**

«Коми Республикаса общественнöй палата йылысь» Коми Республикаса Оланпас серти шуа:

1. Индыны Коми Республикаса общественнöй палатаö пырысьясöн татшöм йöзöс:

|  |  |  |
| --- | --- | --- |
| Байда  Петр Андреевич | - | «Афганистанса ветеранъяслöн Россияса котыр» ставроссияса общественнöй организациялöн Коми республиканскöй организациялöн правлениеса веськöдлысь |
| Бурдаев  Андрей Николаевич | - | Коми Республикаын «МедиаСоюз» йöзöс юöртан средствоса уджалысьяслöн ставроссияса общественнöй организациялöн региональнöй юкöнса збыльмöдысь директорöс вежысь |
| Вологин  Евгений Анатольевич | - | «Ухтаса государственнöй техническöй университет» вылыс уджсикасö велöдан государственнöй учреждениелöн философия, социология да политология кафедраса доцент |
| Гончаров  Анатолий Тихонович | - | Войнаса, уджвывса, Вооруженнöй Вынъясса да право видзан органъясса ветеранъяслöн (пенсионеръяслöн) Коми республиканскöй общественнöй организация сöветса веськöдлысьöс медводдза вежысь |
| Иванова  Елена Сергеевна | - | Россияса СОЦПРОФ профсоюз öтувлöн Коми региональнöй котырса веськöдлысь |
| Колпащикова Маргарита Михайловна | - | «Вермытöмъяслöн ставроссияса котыр» ставроссияса общественнöй организациялöн Коми республиканскöй организациялöн Ухта карса организацияöн веськöдлысь |
| Кулимова  Валентина Васильевна | - | «Коми Республикаса аньяслöн котыр» общественнöй организация президиумö пырысь |
| Поташов  Павел Валентинович | - | «РОССИЯСА ОПОРА» ичöт да шöр предпринимательство ставроссияса общественнöй организациялöн Коми республиканскöй юкöнса веськöдлысьöс вежысь |
| Томов  Алексей Николаевич | - | «Газпроммедсервис» ИКК-лöн веськöдланiнса начальник |
| Филиппов  Виталий Алексеевич (игумен Филипп) | - | Сыктывкарса да Воркутаса епархиялöн секретар, Сыктывкарса да Воркутаса епархиялöн Коми Республикаын Сыктывкарса Вежа Казанскöй храмын настоятель. |

2. Вöзйыны Коми Республикаса общественнöй палатаö пырысьяслы, кодъясöс индöма тайö Индöдöн, öтлаын Коми Республикаса общественнöй палатаö пырысьяскöд, кодъясöс индiс Коми Республикаса Государственнöй Сöвет, сэтчö став пырысьлы заводитны лöсьöдны Коми Республикаса общественнöй палата.

3. Тайö Индöдыс вынсялö сiйöс официальнöя йöзöдан лунсянь.

Коми Республикаса Юралысь В.Гайзер

Сыктывкар

2010 вося кöч тöлысь 23 лун

137 №

Вуджöдiс Кузнецова Н.А., 2 039 пас